CELEX: 62021TN0677
Language: hr
Date: 2021-10-18 00:00:00
Title: Predmet T-677/21: Tužba podnesena 18. listopada 2021. – TL/Komisija

13.12.2021   
            
            
               HR
            
            
               Službeni list Europske unije
            
            
               C 502/40
            
         
      Tužba podnesena 18. listopada 2021. – TL/Komisija
      (Predmet T-677/21)
      (2021/C 502/60)
      Jezik postupka: engleski
      
         Stranke
      
      
         Tužitelj: TL (zastupnici: L. Levi i N. Flandin, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tužiteljevo izvješće o razvoju karijere (u daljnjem tekstu: IRK) za 2019.;
               
            
                  —
               
               
                  podredno, poništi IRK u dijelu u kojem sadržava osporavane komentare;
               
            
                  —
               
               
                  zajedno s tim, i ako je potrebno, poništi tuženikovu odluku od 8. srpnja 2021. o odbijanju žalbe koju je tužitelj podnio protiv IRK-a;
               
            
                  —
               
               
                  naloži naknadu neimovinske štete koju je pretrpio tužitelj; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tome da tuženik nije mogao provesti pravilno i pošteno ocjenjivanje tužiteljevih rezultata za 2019. jer za tu godinu nisu bili utvrđeni nikakvi ciljevi. Navodi se da je to nepostojanje ciljeva dovelo do očitih pogrešaka u ocjeni, povrede dužnosti brižnog postupanja i načela dobre uprave.
               
            
                  2.
               
               
                  Drugi tužbeni razlog, koji se temelji na tome da je tuženik prekršio članak 43. Pravilnika o osoblju i povrijedio Smjernice za ocjenjivače. Također se navodi da je tuženik počinio očite pogreške u ocjeni te zlouporabio ovlasti. Tužitelj također tvrdi da je tuženik povrijedio dužnost brižnog postupanja i dužnost dobre uprave.
               
            
                  3.
               
               
                  Treći tužbeni razlog, koji se temelji na tome da je tuženik povrijedio članak 292. stavak 2. UFEU-a u vezi s člankom 25. stavkom 2. Pravilnika o osoblju i članak 41. stavak 2. Povelje o temeljnim pravima.